|المواضيع المميزة||جديد المواضيع|
| برنـــامج et بالبغدادي - الحلقة (1) |
( نومة السطح )
خباثتنا وطيبة أمي بقلمي
برنامج الوتساب متوفر الان على الكمبيوتر
هل أنتَ معَ أم ضِدْ
|منتدى الشعر الشعبي شعر ، شعر شعبي عراقي 2014 ، شعر شعبي عراقي 2014 ، اشعار عراقية ، اروع الاشعار العراقية ، اجمل الاشعار العربية ، اروع الاشعار ، اجمل الاشعار ،ابوذيات عراقية ، ابوذيات 2014 ، اجمل الابوذيات العراقية|
| ||LinkBack||أدوات الموضوع||انواع عرض الموضوع|


كُتب :
[ 07-14-2010 ]
||رقم المشاركة : ( 1 )|


من ردت عينك والله شفت عيون
ومن ردت الوجه شفت الشمس طلعت
وردت الشعر راسا اجانه الليل
لان خافت شمسنا وبالعجل شلعت
اهداء الى لحظة حب
اذا عينك سفينه تسابق الاعصار
اكيد السفن يمها بلا وشك ترسي
ولان خايف تحسدك يا حبيبي الناس
عليك اقره الفله وايه الكرسي
اهداء الى the sad man
جمالك معجزه وخدين مو خدين
كلش ضاويات ونوهن يسطع
وهي المعجزه بخدودك الحلوات
لان اول كَمر ويه الشكس يطلع
الهداء الى لولي
انه اكثر حزن من حزنك اعليك
نيشاني التفت بس دك علي متوني
لو شفتك تهل ادموع علوجنات
انه بلا شعور ابجيلك دموعي
اهداء الى نور العراقية
عركه اعلى العلم والعلم ماموجود
وامريكي العلم رفرف على ابلادي
نفس الصوتوا لو نصهم مصوتين
والعباس ترجع كَبه الهاادي
اهداء الى علاء السعدون
من كَد ماترف ينشاف بيك الماي
وتخجل من ضواك وتنطفي الشمعه
واظن عشرين واكثر حملت امك بيك
لان دكه جمالك مو شغل تسعه
اهداء الى صقر الجنوب
مااحلم بعد وعيوني اسدها اعليك
غيرك مااريد ايدنس احلامي
مشرك مانت ماجان اكو اسلام
هسه انه اسلمت وبيك اعلن اسلامي
اهداء الى بسمه 88
رئيس الدوله شاعر لو يصحله يصير
لأن شاهد بعينه وعاين الحاله
تمثال الرئيس انداس بالرجلين
والشاعر بقه وماطاح تمثاله
اهداء الى احبك الاخر ثانية
لا تلوم الكَلب من يزعل اعليك
لان روحي ويروحك اشتركن سوه
ومستحيل انساك يااغلى انسان
ولان اتنسفك انته ويه الهوى
اهداء الى رخصت لاجلك دمعتي
اذا وياك حلكَك يحجي وجهين
على ياسر بعد يتأمل الراس
واذا كلمن عطش كَال انه الحسين
اذن كلمن يجيب الماي عباس
اهداء الى شاعرة العراق مريومه